Terry Gilliam 79 ára gamall , leikstjóri Monty Python grínþáttanna , ræðst gegn stjórnmálalegum réttrúnaði og femínisma í viðtali við Independent . Segist hann skilgreina sig núna sem svarta , lesbíska , transkonu sem heitir Loretta . Gilliam leikstýrir nýrri grínmynd The Man Who Killed Don Quixote og segir að ekki sé lengur neitt pláss fyrir „ nútíma karlmennsku . “ Líkir hann Metoo-hreyfingunni við „ nornaveiðar “ á karlmönnum . „ Ég veit um marga heiðarlega eða varfærnislega gagnrýna menn sem hafa orðið fyrir barðinu á þessu . Það er rangt , ég er ekki sáttur við eineltishugsun “ segir hann um kvennabaráttuna . Hann segist gera sér grein fyrir því að menn hafi áður haft meiri völd í sögunni en konur , en hann sé orðinn „ þreyttur að sem hvítum manni vera kennt um allt sem fer á mis í heiminum . “ „ Ég meina að ég er karlmaður og ligg undir ásökun um allt sem fer aflaga í heiminum vegna þess að ég er hvítur . Svo það öruggasta fyrir mig er að vera hvorki karlmaður né hvítur . Þar sem ég laðast ekki kynferðislega að karlmönnum , þá hlýt ég að vera lesbískur . Hvað gæti ég verið annars ? Mér þykir vænt um konur . “ Terry Gilliam er mest þekktur fyrir leikstjórn Monty Python grínþáttanna en hefur einnig leikstýrt myndum eins og Brazil ( 1985 ) , 12 monkeys ( 1995 ) , Life of Brian ( 1979 ) , Time Bandits ( 1981 ) , Fear and Loathing in Las Vegas ( 1998 ) , The Fischer King ( 1998 ) ásamt fjölda annarra kvikmynda . Ríkir neyðarástand á bráðamóttöku Landspítalans ?